cy cy cy ceb fi cy nl en cy cy cy cy en en en en en en cy cy en cy cy cy fr es en en cy
Am drio'r dechnoleg newydd yma!! Bore gwlyb, glwyb iawn. Saith o ddewrion allan – John Wyn, John Parry Môn, Judith Morris Aber, John Parry Port, Alan, Iona a John W. Cychwyn o'r lle parcio newydd ym mhen y cwm, fyny dan Creigiau Camddwr at lloc llwynog enwog yr annwyl Tom yr Erw. Niwl a gwynt; i fyny am Glasgwm – dim golygfeydd. Llyn y Fign yn dod i'r golwg fel "aparishon". Llwbyr i'r de ar hyd cefn llydan, ac allan o'r niwl ar ben y trac sy'n mynd i lawr yn ôl i'r cwm. Brachdan a phaned, ac i'r ceir erbyn 2.30. Trio edrych am llwybyr Bydere a'r efail yng nghanol y creigiau ond ddim digon siwr – base Tom yn gwybod yn iawn, a llawer mwy hefyd am yr ardal. Gobeithio am well tywydd tro nesa!!. Mishyn acymplishd!!
Lluniau gan John (W) ar Fflickr
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 22/1/18 9:51